text: Eile postitas mees pildi endast teed joomas ja vaatamas televiisorist Venemaa presidendi Vladimir Putini otsesaadet rahvaga. Selleks ajaks oli Putin eetris olnud juba vähemalt kolm tundi ja Kremlile lojaalne tšetšeeni liider leidis, et kõigil on vaja «võtta eeskuju rahvuslikust liidrist, tuleb võtta endale vastutus regioonide sotsiaalprobleemide lahendamise eest». Muide, teemat alustas Kadõrov juba eelmisel päeval, postitades pildi Putinist valge hobusega, mille juurde märkis, et telesild on näide avatusest ja lähedusest rahvaga. «On, mida riigipealt õppida.»